OzLabs/hebrew-wiki-articles huggingface dataset:
ספגטי

ספגטי ללא [[רוטב]]
ספגטי מוכן עם [[רוטב עגבניות]]
בישול ספגטי
ספגטי הוא פסטה שצורתה כשל אטריות ארוכות ודקות (כ-1–1.5 מ"מ). בניגוד לבוקטיני (הפסטה שבישראל מכנים בטעות מקרוני), הספגטי אינו חלול במרכזו. מקור המילה "ספגטי" מהמילה האיטלקית Spaghetto, מעין קיצור של המילה Spago שפירושו "חוט דק" או "חוט שזור". ניתן לתרגם את המילה Spaghetti באופן מילולי - חוטים קטנים.

ישנן כמה וריאציות על הספגטי המוכר, בהן ספגטיני (Spaghettini, ספגטי דק), ספגטוני (Spaghettoni, ספגטי עבה) וספגטי אלה קיטרה (Spaghetti alla chitarra, ספגטי עם חריצים אופקיים שמזכיר מיתר של גיטרה).

==הכנה==
רוב הספגטי הנמכר והנצרך יוצר בצורה מסחרית ולאחר מכן עבר ייבוש. את הספגטי מבשלים במים רותחים ומומלץ עם מלח גס עד שהם הופכים רכים ולאחר מכן מסננים את הספגטי באמצעות מסננת, ולא שוטפים. מבנה ומרקם הספגטי משתנה במהלך הבישול. מרקם פופולרי הוא אל דנטה (בישול הספגטי לדרגה שהם אכן מבושלים אולם עדיין קשים ונדרשת לעיסה שלהם). אחרים מעדיפים לבשל את הספגטי עד הסוף על מנת שיהיה לספגטי מרקם רך במיוחד.

הספגטי, אשר מוגש בדרך כלל עם רוטב עגבניות, מהווה מעין סמל של המטבח האיטלקי. ניתן להגיש ספגטי עם רטבים איטלקיים אחרים כמו בשמל או אליו אוליו (Aglio e olio) אבל לא מקובל להגיש עם רוטב בולונז או רטבים גסים כיוון שהם לא יכולים להתפס על המבנה החוטי הארוך. נהוג להוסיף חתיכות קטנות של גבינה צהובה הנמסות בספגטי החם. סוגי הגבינה הנפוצים הם פרמזן, פקורינו וצ'דר. מחוץ לאיטליה מוגש הספגטי יחד עם קציצות בשר, אם כי שילוב זה אינו מתכון איטלקי.

קיימת אפשרות להגשת ספגטי עם צדפות - ספגטי אלה וונגולה.

==אכילה==
בעולם המערבי נהוג לאכול את הספגטי באמצעות מזלג: "דוקרים" את הספגטי באמצעות המזלג ומסובבים את המזלג כך שהספגטי יתלפף סביב שיני המזלג. לעיתים נעזרים בכף, אשר בתוכה מסובבים את המזלג עם הספגטי. עם זאת, לא בכל התרבויות אוכלים את הספגטי בצורה זו. יש המעדיפים לחתוך את הספגטי לאטריות קטנות באמצעות סכין ולאחר מכן להשתמש במזלג או כף (במטרה לאסוף את הספגטי במקום ללפף אותו סביב כלי האכילה). במספר מדינות באסיה יש המשתמשים במקלות אכילה סיניים. באתיופיה אוכלים את הספגטי עם הידיים.

==ראו גם==
* אטריות
* רוטב בולונז
* דלעת הספגטי
* ספגטי אלה פוטנסקה

==לקריאה נוספת==
* מאסימו מונטנארי, קיצור תולדות הספגטי ברוטב עגבניות, הוצאת אסיה, 2023.

==קישורים חיצוניים==

* [https://www.youtube.com/watch?v=ADD7QlQoFFI Secret of Snapping Spaghetti in SLOW MOTION] - הסבר פיזיקלי על הנטייה של ספגטי לא מבושל להישבר ליותר משני חלקים
* [https://youtu.be/damgYvYfagI תחרות אכילת ספגטי], 1967, ארכיון הסרטונים של AP
* 

==הערות שוליים==

*
קטגוריה:סוגי פסטה
אינוקנטיוס השישי

אינוקנטיוס השישי (בלטינית: Innocentius VI; סביב 1282 - 12 בספטמבר 1362), אפיפיור מ-18 בדצמבר 1352 עד מותו.

אטיין אובר נולד בכפר לה מונט (כיום בייסק) שבחבל לימוזן בצרפת. שימש כפרופסור למשפטים בטולוז. ב-1338 נתמנה לבישוף העיר נויון שבצפון צרפת, וב-1340 לבישוף העיר קלרמון (כיום קלרמון-פראן) שבדרום צרפת. ב-1342 נתמנה לקרדינל וב-1352 לראש "לשכת התשובה" בחצר האפיפיור, שעניינה היה בעיות של תשובה וחרטה. באותה שנה נפטר האפיפיור קלמנס השישי, וחבר הקרדינלים בחר באטיין אובר לאפיפיור בשם אינוקנטיוס השישי.

אינוקנטיוס השישי שם קץ לבזבוז בחצר האפיפיור באביניון, וכדי לכסות את הגרעון מכר את תכשיטיו ואת חפצי האמנות שלו. הוא פיטר את משרתיו של קודמו, קלמנט השישי, וציווה על כל הכמרים להתגורר במחוזות כהונתם. הוא עצמו היווה דוגמה לחיי צניעות ודרש מן הקרדינלים התנהגות דומה. אינוקנטיוס השישי שאף לשחרר את האפיפיורים מתלותם במלך צרפת, באמצעות החזרת מקום מושבו של האפיפיור מאביניון לרומא. אולם לשם כך הוא נזקק להכנסות מנחלות הכנסייה באיטליה, שבהן שלטו עריצים מקומיים. הוא שלח לאיטליה את הקרדינל הספרדי חיל דה אלבורנוס, שבאמצעים צבאיים ומדיניים הצליח להחזיר את נחלות הכנסייה באיטליה לרשות האפיפיור. בגלל מלחמת מאה השנים בין צרפת לאנגליה התערער ביטחונו של האפיפיור. אביניון הותקפה על ידי חיילים משוטטים ואינוקנטיוס השישי נאלץ להוציא סכומי כסף גדולים כדי לבנות ביצורים בארמון האפיפיורים.

ב-1355 הגיע האפיפיור לרומא והכתיר את קארל הרביעי לקיסר האימפריה הרומית הקדושה. אך קארל הרביעי לא הסתפק בכך ופרסם צו שבו עמד על זכותו לאי תלות באפיפיור (1356). צו זה היה דומה לצו של קודמו, הקיסר לואי הרביעי מבוואריה, שטען כי בחירתו לקיסר איננה זקוקה לאישור האפיפיור. אינוקנטיוס השישי ניסה לפשר בין צרפת ואנגליה במלחמת מאה השנים. ב-1360 נחתם בתיווכו הסכם ברטיני בין ז'אן השני מלך צרפת לבין אדוארד השלישי מלך אנגליה.

במהלך תקופת כהונתו, פנה אליו גם יוחנן החמישי קיסר ביזנטיון, בהצעה שיכפיף את הכנסייה המזרחית לסמכותו של האפיפיור, אם הלה יתן לו מענקים להדיח את שותפו לשלטון, יוחנן השישי קנטקוזינוס. אינוקנטיוס דחה את ההצעה בשל משאבים מוגבלים של הכס הקדוש בתקופה זו.

אינוקנטיוס השישי מת באביניון ב-1362 ונקבר במנזר בעיר וילנב-לז-אביניון, שמעברו השני של הנהר רון. במקומו נבחר לאפיפיור אורבנוס החמישי.

==קישורים חיצוניים==

* 
* 

קטגוריה:אפיפיורים צרפתים

קטגוריה:אפיפיורים במאה ה-14
קטגוריה:נפטרים ב-1362
מינכן (סרט)

מינכן (באנגלית: Munich) הוא סרט קולנוע ודרמה היסטורית בהפקה אמריקאית-קנדית משנת 2005 בבימויו של סטיבן ספילברג, המציג את סיפורם של סוכני "המוסד" הישראליים, שבמסגרת מבצע זעם האל, חיסלו את המחבלים המעורבים בתכנון טבח הספורטאים באולימפיאדת מינכן. "מינכן" הוא למעשה העתק (רימייק) של הסרט "חרב גדעון" מ-1986 שעסק באותו נושא, ומבוסס על הספר "נקמה". הסרט היה מועמד לחמישה פרסי אוסקר ובהם גם לבמאי, לתסריט ולסרט הטוב ביותר.

בסרט משתתפים שחקנים בינלאומיים (אריק באנה וג'פרי ראש האוסטרלים, דניאל קרייג הבריטי, קירן היינדס האירי, מתייה קסוביץ הצרפתי) וישראלים: (איילת זורר, גילה אלמגור, שמוליק קלדרון משה איבגי, אלון אבוטבול, עודד תאומי, עמוס לביא, אסי כהן, גיא עמיר, יגאל נאור, יהודה לוי, שרון אלכסנדר, ירון מוטולה, לירון לבו, היאם עבאס, סמי סמיר, מכרם ח'ורי, עמי ויינברג).

עלילת הסרט מתרחשת במקומות רבים ברחבי העולם, אולם הסרט צולם במספר קטן יותר של מקומות. הסצנות שהתרחשו באזורים השוכנים לחוף הים התיכון (תל אביב, ביירות, קפריסין ואתונה) צולמו במלטה. בבודפשט צולמו הסצנות שהתרחשו בלונדון, רומא ושדה-התעופה הצבאי הגרמני פירסטנפלדברוק. לעומת זאת, פריז וניו יורק צולמו באופן אותנטי.

עם עלייתו לאקרנים, נמתחה על הסרט ביקורת מצד גורמים ישראלים שונים, בהם ראשי הצבא ו"המוסד", על כך שהוא נוקט זווית ביקורתית כנגד מבצע חיסול המחבלים, עושה השוואה בין פעולות המוסד לטבח שביצעו המחבלים בספורטאים ואף מציג את המחבלים באור הומני. ספילברג עצמו דחה את הביקורת, וטען כי הוא רצה להעלות דילמות בעניין התגובה לטרור, שלרוב אינה מובילה להפסקתו. כמו כן טען, שלפני שהוציא את הסרט, הקרין אותו לפני משפחות הנספים וקיבל את אישורן. עוד נטען (על ידי אמנון וטלי ליפקין-שחק) שמחסלי "המוסד" בסרט הוצגו כחובבנים, בעוד שבמציאות ביצעו סוכני המוסד את המשימה באופן מקצועי וללא נפגעים ל"מוסד".

==קישורים חיצוניים==
* 

* 
* [http://www.notes.co.il/yehezkel/16746.asp על עלבונו של ספילברג מהבקורת הישראלית על סרט]
* ישראל פלדה, [https://web.archive.org/web/20070210154641/http://www.omedia.co.il/Show_Article.asp?DynamicContentID=2049&MenuID=669&ThreadID=1014014 ביקורת אומנותית על קולנוע פוליטי], באתר "אומדיה"
* [http://www.eonline.co.il/content.asp?id=25201&sid=11 מאחורי הקלעים של הסרט "מינכן"], באתר Eonline, 23 בינואר 2006

קטגוריה:ערכים שבהם תבנית בריטניקה אינה מתאימה
קטגוריה:דרימוורקס: סרטים
קטגוריה:סרטי 2005
קטגוריה:סרטי דרמה אמריקאיים
קטגוריה:סרטי מתח אמריקאיים
קטגוריה:סרטי סטיבן ספילברג
קטגוריה:סרטים אמריקאיים המבוססים על סיפור אמיתי
קטגוריה:סרטים על טבח הספורטאים באולימפיאדת מינכן
קטגוריה:המוסד בתרבות ובאמנות
קטגוריה:סרטים בין-לאומיים שעלילתם מתרחשת בישראל
קטגוריה:סרטי אולפני יוניברסל
קטגוריה:סרטי דרמה היסטורית
קטגוריה:מבצע זעם האל
ניקולא מישלן

ניקולא מישלן (צרפתית: Nicolas Michelin; נולד ב-26 בינואר 1955) הוא אדריכל ומתכנן ערים צרפתי.

== קריירה ==
מישלן, יליד פריז, למד מתמטיקה ופיזיקה באוניברסיטת פייר ומארי קירי ואדריכלות בבית הספר לאדריכלות Paris-Conflans. קיבל תעודת אדריכל DPLG בשנת 1980.

בשנת 1988 הקים יחד עם האדריכל פין גייפל (Finn Geipel) את סטרוקטורת החיפוי של הארנה של נים[https://web.archive.org/web/20060209022333/http://www.jedecouvrelafrance.com/f-1507.gard-arenes-de-nimes.html] מיד לאחר מכן הקימו את קבוצת LABFAC ("מעבדה לאדריכלות") משרד אדריכלים חשוב הפועל בפריז וברלין ואחראי בין היתר על בית הספר לאומנויות של לימוז' (צרפתית - École d'Arts de Limoges) ועל מבנה תיאטרון קמפר[https://web.archive.org/web/20200629171226/https://www.floornature.com/] (צרפתית - Théâtre de Quimper).

בשנת 2001 הקים משרד אדריכלים עצמאי לאדריכלות ותכנון ערים - ה-"ANMA". המשרד זכה בפרס הצרפתי "סרגל הכסף" (צרפתית - Équerre d'Argent) על תכנון אולם הספורט המרכזי של העיר גרנובל בצרפת.

מאז ספטמבר 2000 הוא מכהן כמנהל בית הספר הגבוה לאדריכלות של ורסאי.

== קישורים חיצוניים==

* [http://www.versailles.archi.fr אתר בית הספר הגבוה לאדריכלות של ורסאי]
* [http://perso.wanadoo.fr/anma אתר משרד האדריכלים ANMA]
* [http://www.centrepompidou.fr/Pompidou/Edition.nsf/Docs/IDB18E92BD83602D57C125688600461237?OpenDocument ספר על קבוצת Labfac]

קטגוריה:מתכנני ערים
קטגוריה:אדריכלים צרפתים במאה ה-20
קטגוריה:צרפתים שנולדו ב-1955
תשריט

תשריט הוא תוכנית משורטטת של מבנה או של שטח בנוי, כגון תוכנית בניין עיר, המפרטת את גבולותיו, את חלקיו (כולל החלקים הפתוחים בו) ואת ייעודם. התשריט ערוך על רקע של מפת מדידה ומסומנים בו כבישים, רחובות, גושים וחלקות.

למפת התשריט יש צבעים מוסכמים הקבועים בנוהל מבא"ת (מבנה אחיד לתוכניות). בתוכניות ישנות, שנערכו לפני החלתו של נוהל מבא"ת, ייתכנו שמות שונים וצבעים שונים לייעודים, ויש צורך תמיד לבחון את מקרא התשריט.
*צבע צהוב: אזור מגורים א' - בנייה נמוכה, וילות וכדומה
*צבע ירוק: שטח ציבורי פתוח
*צבע אפור: אזור מסחרי
*צבע אדום: דרך או כביש
*צבע כתום: בנייה רוויה
*צבע חום: מבני ציבור

בתשריט ניתן לראות את מיקומי הגושים והחלקות וניתן להסיק על פיו את היעוד של הגושים והחלקות על פי תוכנית הבינוי העירונית.

לתשריט של תוכנית בניין עיר מצורף תקנון, שהוא חוברת מילולית המגדירה את זכויות הבנייה בגושים ובחלקות השונות. בתקנון מפורטות מגבלות כמו מספר הקומות המרבי המותר, אחוזי הבנייה המותרים, קווי בניין ועוד. 

==ראו גם==
* תכנון ערים ואזורים
* תוכנית בניין עיר

== קישורים חיצוניים ==
* [http://iplan.gov.il/Pages/Professional%20Tools/Regulation2006/mavat.aspx נוהל מבא"ת באתר מינהל התכנון]
* [https://web.archive.org/web/20070929014203/http://www.dafna.org.il/info/SHIUH/Tmonot/Taba.jpg דוגמה לתשריט תב"ע]
קטגוריה:תכנון עירוני
קטגוריה:ישראל: תכנון ובנייה
שאבייר דירסאו

דירסאו שאבייר פרנסיסקו (בפורטוגזית: Dirceu Xavier Francisco, נולד ב-18 בדצמבר 1977), מוכר בישראל כשאבייר דירסאו, הוא כדורגלן עבר ברזילאי ששיחק בעמדת הקשר האחורי.
== קריירה ==
דירסאו, יליד בקבו פריו שבמדינת ריו דה ז'ניירו, החל את הקריירה שלו בקבוצות הבוגרים החל בפלומיננסה, אחד המועדונים הגדולים בריו דה ז'ניירו. הוא שיחק שם כחמש שנים בהן זכה עם הקבוצה אליפות המחוזית. לאחר ירידת הקבוצה לליגה השנייה עבר לז'ובנטוס, קבוצה קטנה בברזיל. בזמן משחק נפצע, עזב את הקבוצה והושבת לשנה. לאחר שהתאושש מהפציעה חזר לליגה הברזילאית, לקבוצת סנטו אנדרה.

בשנת 2004 הגיע דירסאו לישראל וחתם בשורות האלופה, מכבי חיפה. הוא עזר לחיפה לזכות באליפות התשיעית שלה ב-2005 ובעשירית ב-2006. הוא הצטרף למועדון כאלמוני אך הפך במהרה לאחד הקשרים האחוריים המובילים בליגת העל.

באוגוסט 2007, זמן קצר לפני תחילת העונה, שוחרר ממכבי חיפה וחתם על חוזה לשלוש עונות במכבי פתח תקווה אך שוחרר לאחר עונה אחת וחזר לברזיל.

==קישורים חיצוניים==

שאבייר דירסאו
* [http://www.mhaifa.co.il/TheClub/Player.asp?ID=396 עמוד השחקן], באתר מכבי חיפה און-ליין
* [https://web.archive.org/web/20070915144640/http://maccabi-haifafc.walla.co.il/ts.cgi?tsscript=player&id=2973 עמוד השחקן], באתר הרשמי של מכבי חיפה

קטגוריה:קשרי כדורגל ברזילאים
קטגוריה:כדורגלנים ברזילאים
קטגוריה:כדורגלני פלומיננסה
קטגוריה:כדורגלני גוארני
קטגוריה:כדורגלני מכבי חיפה
קטגוריה:כדורגלני מכבי פתח תקווה
קטגוריה:כדורגלנים זרים בישראל
קטגוריה:ספורטאים ברזילאים בפורטוגל
קטגוריה:ספורטאים ברזילאים בישראל
קטגוריה:ברזילאים שנולדו ב-1977
ואנג נאן

וָאנג נָאן (בכתב סיני: 王楠; באנגלית: Wang Nan; ) היא טניסאית שולחן סינית. בשיאה דורגה במקום הראשון בעולם. שותפתה למשחקי הזוגות היא ג'אנג יינינג. היא אלופה אולימפית בעלת 5 מדליות, מהן 4 מדליות זהב.

== הישגים בקריירה ==
===המשחקים האולימפיים===
* אולימפיאדת סידני (2000) - מדליית זהב (יחידות וזוגות)
* אולימפיאדת אתונה (2004) - מדליית זהב (זוגות)
* אולימפיאדת בייג'ינג (2008) -מדליית זהב (קבוצתי), מדליית כסף (יחידות)

===אליפות העולם===
* 1997 - מקום שני
* 1999 - מקום ראשון
* 2003- מקום ראשון

===הגביע העולמי===
* 1997 - מקום ראשון
* 1998 - מקום ראשון
* 2000 - מקום ראשון
* 2003 - מקום שני

===אליפות אסיה===
* 1996 - מקום ראשון

===משחקי אסיה===
* 1998 - מקום ראשון
* 2002 - הגיעה לשלב חצי הגמר

===גביע אסיה===
* 1996 - מקום רביעי
* 1999 - מקום ראשון

===האליפות הלאומית===
* 2003 - מקום ראשון (זוגות וזוגות מעורבים)

===המשחקים הלאומיים===
* 2001 - מקום ראשון (יחידות וזוגות)

==קישורים חיצוניים==

קטגוריה:שחקני טניס שולחן באולימפיאדת אתונה (2004)
קטגוריה:שחקניות טניס שולחן סיניות
קטגוריה:אלופות אולימפיות: טניס שולחן
קטגוריה:שחקניות טניס שולחן באולימפיאדת סידני (2000)
קטגוריה:שחקניות טניס שולחן באולימפיאדת בייג'ינג (2008)
קטגוריה:זוכות מדליית כסף אולימפית מסין
קטגוריה:אלופות אולימפיות מסין
קטגוריה:זוכות מדליית כסף אולימפית: טניס שולחן
קטגוריה:סיניות שנולדו ב-1978
כיפה (גאומטריה)

150px
כיפה היא גוף דו-ממדי המשוכן במרחב התלת-ממדי, המוגדר על ידי מישור בסיס כלשהו החותך כדור. בדומה לכדור, כיפה מוגדרת על ידי אוסף נקודות הנמצאות במרחק שווה, הרדיוס, מנקודה מסוימת במרחב אלא שבניגוד לכדור שלם, לא כל הנקודות אשר יכולות לקיים תנאי זה מהוות חלק מן הכיפה. הכיפה היא למעשה כדור שנחתך במישור מסוים אשר יצר עיגול שלם על מישור זה אשר היקפו נמצא על גבי מעטפת הכדור החתוך. מרכז המעגל חופף את מרכז הכיפה רק במידה והכיפה היא חצי כדור בדיוק. בכיפה שטוחה שהיא חיתוך המשאיר פחות מחצי כדור, מרכז הכיפה נמצא מחוץ לנפחה ואילו כיפה הגדולה מחצי כדור, מרכזה נמצא בתוך נפחה.

ניתן להרחיב במעט את הגדרת הכיפה מכיפה כדורית דווקא לכיפה אליפסואידית - הגוף המרחבי שנוצר על ידי חיתוך אליפסואיד במישור המאונך לציר הסיבוב שלו.

כל הכיפות ניחנות בסימטריה סיבובית סביב ציר הסיבוב שלהן וכן סימטריית שיקוף דרך מישור המאונכים למישור החיתוך ועוברים דרך ציר הסיבוב. בניגוד לספירה או לכדור, הסימטריה סיבובית של הכיפה מוגבלת לציר הסיבוב שלה בלבד.

==קישורים חיצוניים==

* 

קטגוריה:צורות גאומטריות
פטליזם

פטליזם (מלטינית: fatum, הקרוב ל"גורלי" בעברית), הוא שם תואר להשקפה לפיה האדם כבול לסדר טבעי וקבוע מראש של התרחשויות בעולם. כלומר אמונה בגורל מוחלט וידוע מראש המכתיב את חייו.

ניתן לדבר על שלשה מובנים שונים לפטליזם:
# האמונה ולפיה אין לאדם בחירה חופשית לפעול אחרת מכפי שהוא נוהג בפועל; אמונה שהאדם כלל איננו מסוגל לעצב את העתיד או את מעשיו שלו עצמו.
# מנטליות פסיבית נוכח אירוע הצפוי להתרחש, משום שהוא נתפס כבלתי ניתן לשינוי. פרידריך ניטשה כינה זאת 'פטליזם טורקי'.
# הענקת ערך נורמטיבי חיובי לגישה פסיבית כלפי החיים, כעדיפה על גישה הפוכה המנסה להיאבק בזרם האירועים ולשנותם.

תחושת הגורל היא ככל הנראה בין התחושות האנושיות העתיקות ביותר, הגורל הוא כוח שאי אפשר לעמוד בפניו שנתפש כקובע את העתיד. לפי המיתולוגיה היוונית זהו כורח בלתי ניתן לביטול אליו נכנעים אפילו האלים (כפי שהודו הפיתיות של דלפי). במיתולוגיה הרומית הגורל מיוצג על ידי שלוש המוירות (ה"פרסאות"), ועל ידי שלוש הנורנות במיתולוגיה הנורדית.

הרמב"ם בספרו "מורה נבוכים" (ג, יז, הדעת הג'), מייחס תפיסה זו גם ל"כת האשעריה מן הישמעאלים", כלומר לחוג פילוסופי מוסלמי שהיה קיים בתקופתו.
בדתות שונות, בעלי תפקידים שונים מנסים לקרוא את צפונות הגורל - הנביא, השאמאן, וכיוצא באלה. גם כיום יש המאמינים בכוחם של חוזים שונים (קוראים בכף יד, קוראים בקפה וכולי).

מקס ובר בחיבורו "האתיקה הפרוטסטנטית ורוח הקפיטליזם" המנתח סוציולוגית את הקפיטליזם טוען שנצרות הפרוטסטנטית (ובמיוחד בגרסתה הקלוויניסטית), בעקבות הרפורמציה ויתרה על הקשר המתווך בין האדם לאל, כפי שהתקיים בתפיסת הנצרות הקתולית. במקום תפישה זו העמידה הרפורמציה, לפי ובר, את התפיסה הטרנסצנדנטית של האל, שגררה גישה פטליסטית לקיום האנושי. ואולם, טוען ובר, דווקא משום כך האמינו פרוטסטנטיים כי הצלחה בחיים פירושה אישור אלוהי חיובי. משום כך הופיע באופן פרדוקסלי, תמריץ מעשי לאידיאל אקטיבי של יזמות ופעלתנות אנושית לשם השגת ההצלחה הזו.

==פטליזם בתרבות==
הגורל הוא גם מקור לאירוניה בטרגדיות היווניות, כמו גם במחזהו של פרידריך שילר שהפך לאופרה של ג'וזפה ורדי "כוחו של גורל" או הידיעה המוקדמת של מקבת' על גורלו הצפוי, במחזהו של ויליאם שייקספיר. המוטיב החוזר הוא שלא משנה כמה ינסה הגיבור לשנות את מעשיו והתנהגותו, אין ביכולתו לשנות את גורלו שכבר נחתם ונקבע.
* הסרט "דוני דארקו" הוא על פטליזם, ואף הדמות הראשית (דוני) מציגה גישה פטליסטית לחיים.
* מסרטיו של רומן פולנסקי עולה השקפת עולם פטליסטית. כמעט בכל סרטיו, כבר בשליש הראשון של הסרט, הצופה מקבל רמזים ואף יודע בוודאות מהו גורלן של הדמויות, ומהו סוף הסרט. על אף ניסיונותיהן של הדמויות לשנות את הכיוון בו הן הולכות, פעולותיהן רק מובילות אותן צעד קדימה אל עבר הגורל הקבוע. 
* סיפור העם על "פגישה בסאמרא" מייצג השקפה פטליסטית.
* טולסטוי "מלחמה ושלום" (תרגום: לאה גולדברג, ספרית פועלים, 1977) תמך בהשקפת עולם פטליסטית. הוא כתב "הפאטאליזם בהיסטוריה הריהו דבר שאין להימנע ממנו, בבואנו להסביר תופעות חסרות היגיון (היינו אותן התופעות שאת הגיונן אין אנו מבינים). ככל שאנו מתאמצים להסביר את התופעות ההיסטוריות הללו על דרך ההגיון, כן נהיות הן חסרות הגיון יותר וסתומות יותר." (כרך ב', עמ' 6-7). מציטטא זו אפשר לראות גם שטולסטוי התנגד להשקפות דטרמיניסטיות.

==ראו גם==
*דטרמיניזם
*הטלת גורל
*מזל

==קישורים חיצוניים==

* נילי כהן, "[http://www.hapraklit.co.il/_Uploads/dbsAttachedFiles/memtet1_3.pdf גורל ומשפט]", הפרקליט מט תשס"ז 

*
קטגוריה:מטאפיזיקה
קטגוריה:תאולוגיה
כרוז

כרוזים לבושי [[טאבארד בטירת וינדזור]]
21 בדצמבר 2023}}}}. למעלה מקור, למטה תרגום מכונה
כרוז (או "מבשר") הוא במקור שליח שמטרתו למסור הודעה, בדרך כלל מטעמו של מלך או אציל. לעיתים לבש הכרוז מעיל עליון בשם טאבארד (tabard) אשר עליו התנוסס שלט האצולה של אדונו. שיטה זו למסירת הודעות רשמיות נמשכה גם בתחילת המאה ה-20, שכן למרות המצאת הדפוס וקיומה של עיתונות יומית ענפה, כמו גם מכשירי טלגרף וטלפון, יישובים רבים ברחבי אירופה עדיין קיבלו הודעות רשמיות באמצעות כרוז מטעם המדינה. כך למשל קיבלו יהודים במזרח אירופה את הידיעה על פרוץ מלחמת העולם הראשונה ועל חובת הגיוס הכללי שהתלוותה אליה.<ref>עזריאל הירש, נועדים ביום קרב, ירושלים, ראובן מס, 1995, עמ' 78.</ref>

ייתכן כי בשל התפקידים שמילאו בטורנירים בימי הביניים, החלו הכרוזים לעסוק באסדרתם של שלטי האצולה. מדע זה (אשר נקרא בימינו הרלדיקה) הלך והתפתח לאורך השנים וזכה לחשיבות רבה. עד היום עוסקים כרוזים בחלק ממדינות העולם בפיקוח על השלטים וההתמחות בהרלדיקה הפכה איפוא לתחום עיסוקם העיקרי. עם זאת גם כיום, למשל בממלכה המאוחדת, עדיין מתבקשים כרוזים מדי פעם למסור הכרזות פומביות כאשר הם לבושים (כבכול מאורע טקסי) בטאבארד הנושא את שלט האצולה.

קיימות שלוש דרגות של כרוזים:
* כרוז זוטר (גם - "מעריץ", "חסיד", "תומך")
* כרוז
* כרוז בכיר ("מלך השלטים")

כרוזים רשמיים פעילים כיום בממלכה המאוחדת, במדינות אחדות בחבר העמים הבריטי, באירלנד ובספרד. רוב הכרוזים באנגליה וסקוטלנד כפופים לרשויות הרשמיות להרלדיקה של המדינה ונקראים "כרוזי שילוט רגילים". דרגות "כרוז מיוחד" ו"כרוז זוטר מיוחד" עשויות להינתן באורח זמני, בדרך כלל כתואר אמריטוס לכרוזים שיצאו לגמלאות או לשם השתתפות בטקס רשמי של המדינה. בסקוטלנד עדיין קיימים אנשי אצולה הממנים לעצמם כרוז זוטר משלהם.

כיום, המונח כרוז (או כרזה) מתייחס להודעה מודפסת (בדרך כלל מטעם תנועה, ארגון, מנהיג או מוסד), שמופצת באופן המוני בקרב קהל היעד, בין השאר על ידי תליית כרוזים על לוחות מודעות, חלוקתם ברחוב לעוברים ושבים ועוד.
==ראו גם==
* טאבארד
* כרוז עירוני

==קישורים חיצוניים==

* 
*
== הערות שוליים ==

קטגוריה:תקשורת המונים
קטגוריה:מקצועות
קטגוריה:הרלדיקה
קטגוריה:מילים יחידאיות בתנ"ך
דייוויד סימן

דייוויד סימן (באנגלית: David Seaman; נולד ב-19 בספטמבר 1963) הוא כדורגלן עבר אנגלי ששיחק בעמדת השוער, המשמש כיום כמאמן השוערים של מועדון החובבים האנגלי, אף. סי. וומבלי.

סימן שיחק כשוערה של קבוצת ארסנל ב-564 משחקים במשך 13 עונות, בהן זכה בתשעה תארים. הוא נחשב לשוער המוצלח ביותר בתולדות ארסנל, אך מזוהה עם כישלונותיה הגדולים ביותר של הנבחרת הלאומית של אנגליה בשנות התשעים. סימן לבש את מדי הנבחרת ב-75 משחקים.

== קישורים חיצוניים ==

* [https://web.archive.org/web/20081210065413/http://www.arsenal.com/news/news-archive/gunners-greatest-players-7.-david-seaman דייוויד סימן] באתר הרשמי של ארסנל

==הערות שוליים==

קטגוריה:שוערי כדורגל אנגלים
קטגוריה:כדורגלנים אנגלים
קטגוריה:כדורגלני פיטרבורו יונייטד
קטגוריה:כדורגלני ברמינגהאם סיטי
קטגוריה:כדורגלני קווינס פארק ריינג'רס
קטגוריה:כדורגלני ארסנל
קטגוריה:כדורגלני מנצ'סטר סיטי
קטגוריה:חברי היכל התהילה של הכדורגל האנגלי
קטגוריה:חברים במסדר האימפריה הבריטית
קטגוריה:אנגלים שנולדו ב-1963
טאבארד

טאבארד לבוש מעל שריון
טאבארד הוא מעיל קצר, מעוטר מלפנים ומאחור בשלט האצולה של שליט או ריבון, הנחשב ללבוש טיפוסי של כרוזים. לטאבארד מספר גזרות - ללא שרוולים, עם ריפוד לכתפיים או עם שרוולים קצרים. לבוש דומה שימש את האבירים בימי הביניים לכיסוי שריונם - עם ובלי הדפסי שלט אצולה.
בימי קדם השם "טאבארד" שימש, כמו כן, לתיאור אריג צמר גס ומחוספס אותו לבשו בעיקר צמיתים.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:כלכלה, חברה ותרבות בימי הביניים
קטגוריה:היסטוריה של הביגוד
גוטפריד קלר

רישום של קלר מעשה ידי האמן [[קרל שטאופר-ברן]]
גוטפריד קלר (בגרמנית: Gottfried Keller; 19 ביולי 1819, ציריך – 15 ביולי 1890, ציריך) היה סופר ומשורר שווייצרי, כותב גרמנית.

== קורות חייו ==
קלר נולד בציריך, בנו של הנס-רודולף קלר, גלף עץ מן הכפר גלאטפלדן שבצפון קנטון ציריך, אשר מת ב-1824, כשהיה בנו בן חמש. למוות המוקדם של האב ולרקע שממנו בא נודעו חשיבות גדולה מאוד ביצירתו של קלר. אימו אליזבת (לבית שויכצר) התחתנה שוב כעבור שנתיים. נישואיה השניים לא עלו יפה וב-1834 התגרשה.

בגיל שש נשלח קלר לבית הספר לעניים, ובגיל 12 נשלח לבית ספר תעשייתי. כעבור שנה גורש מן המוסד בשל ריב בין התלמידים. אז החל ללמוד ציור ושירת שנה אצל אומן הליטוגרפיה וציורי הנוף (ודוטות) פטר שטייגר. בשנים 1837–1838 המשיך במסלול האמנותי, ועבר למורה רודולף מאייר, שאצלו שיפר את כישורי הציור שלו ושאיתו עבד במהלך לימודי האמנות במינכן שאותם התחיל באפריל 1840 וסיים ב-1842 ללא הצלחה.

לאחר שהותו במינכן שב לציריך, במטרה להקדיש את עצמו למלאכת השירה. הוא פרסם את שיריו הראשונים, לקח חלק בשינויים החברתיים של זמנו (התקופה שקדמה לאביב העמים) ובשנת 1846 פרסם את אסופת שיריו. עד שנת 1848 התגורר אצל אימו. לאחר הכישלון במינכן זנח לחלוטין את הציור והתמקד עתה בשירה. בתקופה זו נוצרו גם הטיוטות הראשונות ליצירתו המפורסמת ביותר, היינריך הירוק, אשר לאחר עריכה מקיפה הפך בגרסתו השנייה לאחד מרומני החניכה החשובים ביותר בשפה הגרמנית, שווה בחשיבותו ל"וילהלם מייסטר" של גתה ול"צייר נולטן" של אדוארד מוריקה. בנוסף לכתיבה היה מעורב פוליטית, כתב טורי שירה אקטואליים והשתתף במיליציות שלחמו במלחמות הבין-קנטוניות נגד לוצרן (בשנים 1844–1845). קלר אימץ עמדה דמוקרטית רדיקלית ותיעב את השמרנים.

בשנת 1845 עזב לחלוטין את הציור. מעבר לסכומי הכסף הקטנים שהרוויח על כתיבתו, נתמך כספית בידי אימו. בנוסף לאימו ולאחותו הצעירה רגולה (Regula), שאליהן היה קשור מאוד, החלו נשים אחרות לצוץ בחייו. בשנים הבאות התאהב בשלוש נשים שונות שסירבו לחיזוריו.

בשנים 1861–1876 נדחק פועלו הספרותי לשוליים, משום שקלר היה לפקיד ממשלתי בכיר בממשלה המקומית בציריך. בשנת 1864 שבר מותה של אימו את חיי השיגרה שלו. בשנת 1869 הוענק לו תואר דוקטור לשם כבוד מאוניברסיטת ציריך. כעבור חמש שנים השלים את קובץ הסיפורים המצליח שלו, אנשי זלדווילה.

בשנת 1878 פרסם את "הנובלות הציריכיות" בשני כרכים, בשנת 1884 את "שיר ההגיון" ("Das Sinngedicht") ומעט מאוחר יותר את יצירתו האחרונה "מרטין זלנדר", שעניינה ביקורת חברתית נוקבת.

קלר מת ב-15 ביולי 1890 בציריך ונטמן בה בבית הקברות זילפלד (Sihlfeld).

קלר סבל כל חייו ממבנה גוף חריג. פלג גופו העליון היה גדול, ואילו רגליו היו קצרות במיוחד. מראהו הזה, וכן הדחיות הרומנטיות שהיו מנת חלקו, היו אולי בין הגורמים לאופיו, שתואר לא פעם כתוקפני (קלר היה מעורב בין השאר בתגרות). כן סבל מאלכוהוליזם.

== יצירותיו ==
* היינריך הירוק, רומן אוטוביוגרפי למחצה; מהדורה ראשונה 1854. תרגום לעברית משה טמקין, עם עובד, תל אביב 1968.
* אנשי זלדווילה; 1856. אחדים מן הסיפורים בקובץ תורגמו לעברית בידי מאיר מוהר, תל אביב 1983.
* שבע אגדות; 1872.
* המשך של קובץ הסיפורים אנשי סלדווילה; 1873.
* נובלות ציריכיות; 1877.
* "שיר ההגיון"; 1881.
* אוסף שירים; 1883.
* מרטין זלנדר; 1886.

== קישורים חיצוניים ==

* [http://gutenberg.spiegel.de/autoren/keller.htm יצירותיו בפרויקט גוטנברג הגרמני]
* 
* 
* 
* 

קטגוריה:סופרים שווייצרים כותבי גרמנית
קטגוריה:משוררים שווייצרים
קטגוריה:שווייצרים שנולדו ב-1819
קטגוריה:שווייצרים שנפטרו ב-1890
4

שנת 4 היא השנה הרביעית במאה ה-1. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. לפי הדעה המקובלת כיום, שנה זו הייתה שנה מעוברת, ואורכה היה 365 ימים. דעה זו מבוססת על פפירוס מצרי, ובו רישום תנועת כוכבי הלכת באותה תקופה. מאידך, חוקרים אחרים טוענים, ששנה זו לא הייתה מעוברת ואורכה היה 365 ימים, עקב רפורמה שנעשתה כמה שנים מוקדם יותר בלוח היוליאני, על ידי אוגוסטוס קיסר. ספירת הנוצרים המקובלת כיום, החלה למעשה בשנת 525, והונהגה רטרואקטיבית. לכן, מי שחי בשנת 4, עדיין לא "ידע" שהוא חי בשנת 4.
<small>כל התאריכים שלהלן הם לפי הלוח היוליאני.</small>

== אירועים ==
* אוגוסטוס קורא לטיבריוס חזרה לרומא כדי להתמנות לטריבון ומאלץ אותו לאמץ את גרמאניקוס כיורשו

== נולדו ==

== נפטרו ==
* 21 בפברואר - גאיוס קיסר, בנו של מרקוס ויפסניוס אגריפה ויוליה ונכדו של אוגוסטוס קיסר

* גאיוס אסיניוס פוליו, מדינאי והיסטוריון רומאי

== לוח שנה ==

==קישורים חיצוניים==

קטגוריה:4 (מספר)
מדינות אתיופיה

{| class="infobox bordered" style="width:400px; font-size:95%;" cellpadding="4" cellspacing="0"
|-
! colspan="6" bgcolor=#8B864E style="text-align:center; color:white;" | מדינות אתיופיה
|-
| colspan="6" align="center" | מרכז

|-
! colspan="6" bgcolor=#CDC673 | <center>מקרא</center>
|-
| מס || מדינה || עיר בירה || שטח (קמ"ר) || אוכלוסייה (2005) || צפיפות{{ש}}אוכלוסייה
|-
|1
|תיגראי
|מקלה
|50,078
|4,334,996
|86
|-
|2|| בנישנגול-גומאז || אסוסה || 49,289 || 625,000 || 13
|-
| 3 || אמהרה || בהר דר || 159,174 || 19,120,005 || 120
|-
|4|| עפר || אסאייטה || 96,707 || 1,389,004 || 13
|-
|5|| אדיס אבבה || אדיס אבבה || 530 || 2,973,004 || 5,610
|-
|6|| דירה דאווה || דירה דאווה || 1,213 || 398,000 || 328
|-
| 7 || הררי || הרר || 311 || 196,000 || 630
|-
|8|| גמבלה || גמבלה || 25,802 || 247,000 || 10
|-
|9|| מרכז אתיופיה || || || ||
|-
|10|| אורומיה || אדאמה || 353,007 || 26,553,000 || 75
|-
|11|| סומלי || ג'יג'יגה || 279,252 || 4,329,001 || 16
|-
|12|| סידאמה || אווסה || 6,000 || 3,200,000 || 530
|-
|13|| מדינת עמי דרום מערב אתיופיה || בונגה || 39,400 || 2,300,000 || 58
|-
|14|| דרום אתיופיה || || || ||
|}

אתיופיה מחולקת ל-12 מדינות (הנקראות באמהרית קילילוץ' ברבים וביחיד קיליל), ושתי ערים אוטונומיות (הנקראות באמהרית אַסְתֶדָאדֶר אָקָאבָּאבִּיוֹץ' ברבים וביחיד אַסְתֶדָאדֶר אָקָאבָּאבִּיአስተዳደር አ, מנהלה מקומית). מדינות אלה מחולקות על בסיס אתני ולשוני לכ-68 אזורים (זוֹן ዞ, מאנגלית zone), אלה מחולקים למחוזות (וֶרֶדָה ወረዳ) ואלו בתורם מחולקים לנפות (קֶבֶּלֵי ቀበሌ) אשר מאגדות מספר יישובים (מֶנְדֶר መንደር).

המודל האתיופי הנוכחי הוצג בחוקה החדשה בשנת 1995, והחלוקה הנוכחית תוקנה בה ב-23 בנובמבר 2021 כאשר מדינת עמי דרום מערב אתיופיה הפכה למדינה נפרדת ממדינת האומות, הלאומים ועמי הדרום.

ב-19 באוגוסט 2023 נוצרה המדינה האזורית דרום אתיופיה בעקבות משאל העם באזור דרום אתיופיה ב-2023, כשהיתרה הפכה למדינה האזורית מרכז אתיופיה, ובכך התפרקה מדינת האומות, הלאומים ועמי הדרום.

החוקה מבטיחה את הסמכויות המקיפות של המדינות. למדינות יש אופן פעולה עצמאי בענייני פנים כגון חינוך, אוצר ובריאות. לכל מדינה יש בית נבחרים, שבו הנציגים נבחרים ישירות על ידי הבוחרים. בתי הנבחרים המחוזים מקבלים את סמכותם מהחוקה האתיופית. סעיף 39 של החוקה עוסק ביחס שבין הממשל הפדרלי לבין המדינות.

==קישורים חיצוניים==

==הערות שוליים==

*
קטגוריה:אתיופיה: חלוקה מנהלית
אתיופיה
אתיופיה
חנוך בז'וזה

חנוך בְּז'וֹזָה (1910 – 21 באפריל 1964) היה פובליציסט ופעיל פוליטי קומוניסטי ישראלי.

==ביוגרפיה==
בז'וזה נולד בלודז' שבפולין הרוסית בשנת 1910. בשנת 1929 עלה לארץ ישראל עם קבוצת חברים מהשומר הצעיר. הוא היה חבר בקיבוץ כרכור שלימים שינה את שמו לקיבוץ עין שמר. לאחר עזיבת הקיבוץ עבד בחקלאות בפרדסים וכפועל בנין. בשנת 1934 התחיל לימודי ביולוגיה באוניברסיטה העברית בירושלים.

בז'וזה הצטרף לפק"פ ב-1930, בתקופה זו הקומוניזם היה בלתי חוקי בפלשתינה תחת המנדט הבריטי וחנוך פעל במחתרת כיתר חבריו למפלגה, במרוצת הזמן הפך חנוך לחבר ועד הפק"פ בירושלים.
חנוך נכלא על ידי הבריטים בשל פעילותו הקומוניסטית ולאחר שיצא מן הכלא הקים יחד עם חברים נוספים את הסקציה היהודית של המפלגה הקומוניסטית של פלשתינה והיה לעורך הראשון של ביטאון הפק"פ - קול העם. לאחר מאבקים פנימיים במפלגה הקומוניסטית, פרש יחד עם קבוצתו והקים פלג קומוניסטי עצמאי בשם "האמת", פלג שגם הוציא לאור ביטאון באותו שם.
עם הקמת מדינת ישראל בז'וזה הצטרף בחזרה יחד עם חבריו לחברי הפק"פ והליגה לשחרור לאומי בייסוד המפלגה הקומוניסטית הישראלית. נחשב לאופוזיציה להנהגת המפלגה שדגלה בקו אנטי-ציוני וסולק ממנה בשל כך באפריל 1956. בז'וזה היה פעיל בתחום ההסתדרותי ופרסם מאמרים רבים בתחום המקצועי, ההסתדרותי והפוליטי.

בז'וזה היה נשוי למתרגמת רות לבנית. נפטר ב-1964 ונקבר בבית העלמין קריית שאול.

בשנת 1965, לאחר מותו, הופיע בהוצאת עם הספר ספר זיכרונותיו "דרכים ראשונות".

==פרסומיו==
* צעדים ראשונים בנתיב הקומוניזם הישראלי: (פרקי זכרונות), תל אביב: (דפוס אופק), 1956.
* דרכים ראשונות, תל אביב: עם הספר, תשכ"ה. (זיכרונות; הופיע לאחר מותו)

==קישורים חיצוניים==
* 
* 

==הערות שוליים==

קטגוריה:פובליציסטים ישראלים
קטגוריה:בוגרי השומר הצעיר
קטגוריה:פעילי המפלגה הקומוניסטית של פלשתינה
קטגוריה:קומוניסטים ישראלים
קטגוריה:אנשי העלייה החמישית
קטגוריה:ישראלים שנולדו ב-1910
קטגוריה:ישראלים שנפטרו ב-1964
קטגוריה:אישים הקבורים בבית הקברות קריית שאול
מיליון

המספר מיליון
240px
מיליון (1,000,000) הוא מספר טבעי השווה לאלף אלפים.

* ברישום מדעי, מיליון נכתב 10<sup>6</sup>. 
* קידומת ה-SI למיליון היא "מגה". לדוגמה, מגה-הרץ שווה ל-1,000,000 הרץ.

מוצא השם מיליון מהמילה האיטלקית "מיל", שמשמעו היה 1,000, ו-1,000,000 נקרא "מיליון", "אלף גדול".

המספר מופיע בדברי הימים: 
וגם במסכת אבות: 
כך גם בביטוי "להבדיל באלף אלפי הבדלות".

המספר מיליון משמש לעיתים בשפה העברית כמטפורה למספר גדול מאוד, למשל: "נס הוא אירוע שקורה אחת למיליון שנה".

מהמספר "מיליון" נגזר הכינוי "מיליונר", לאדם עשיר מאוד (כזה שיש לו מעל למיליון יחידות מטבע בארצו). 

נהוג להשתמש במספר מיליון להצגה "עגולה" של נתונים, כגון מספר תושביה של מדינה (בישראל כתשעה מיליון תושבים) או היקף פעילתו של גוף עסקי (לחברה מחזור של 180 מיליון שקל).

== ראו גם ==
* שמות מספרים

==קישורים חיצוניים==

* 

1000000
*
אסף גולדשטיין

אסף גולדשטיין (נולד ב-16 באפריל 1979) הוא שחקן ותסריטאי ישראלי.

==ביוגרפיה==
גולדשטיין למד משחק בלונדון וחי שם כשש שנים.

=== תיאטרון ===

השתתף במספר הצגות בלונדון ובהן "השחף", "ג'ק והאפונים" ו"שלגיה ושבעת הגמדים", "Babes In Arms" ו-"Children Of Eden".

בישראל השתתף בהצגות ובמחזות זמר של תיאטרון הספרייה: "שרים סינטרה וחברים" ו"קופהקבנה", שיחק בלהקה "השכנים של צ'יץ'" וכן בהצגות "ביי ביי ברדי", "רובין הוד" ו"פאנטאזי - התיאטרון השחור בישראל".

בתיאטרון הבימה השתתף במחזמר "מרי לו" בתפקיד פרדי בראון, ובתיאטרון הקאמרי השתתף בהצגות "שירת הקאמרי" "המלט", "האב" בתפקיד נויד, "עוץ לי גוץ לי" בתפקיד שר האוצר ולאחר מכן גם בתפקיד עוץ לי גוץ לי ומלך. בנוסף, השתתף בהצגות "זהר", "ינטל" "בעל אידיאלי", ב-2014 שיחק בקאמרי בהצגה "הפושעים החדשים", מאת ובבימוי עדנה מזי"א. בנוסף, השתתף בהצגות "גורודיש" ו"קזבלן".

=== טלוויזיה וקולנוע ===
בשנת 2004 השתתף בעונה הראשונה של הטלנובלה "השיר שלנו" בתפקיד ליאור, בן זוגו של רועי. כמו כן, ב-2008 התמודד על תפקיד דני זוקו בתוכנית "גריז", והודח בתוכנית השביעית. בשנת 2010 גילם את אבשלום בעונתה השנייה של סדרת הדרמה "סרוגים" ששודרה בYes.

בשנת 2017 שיחק בתפקיד הראשי בסרט הקולנוע "זוג יונים" לצידה של טל טלמון, בבימויו של דובר קוסאשווילי. בשנת 2018 שיחק בתפקיד ראשי בסרט הקולנוע "ברזיל אהובתי" בבימויו של חורחה גורביץ'. ב-2019 השתתף בסרטו של טומי לנג, "מריונטה".
השתתף בשנת 2020 בסדרה "בת השוטר".

== קישורים חיצוניים ==

* 
* [https://web.archive.org/web/20181005012824/http://www.cameri.co.il/talent/אסף+גולדשטיין אסף גולדשטיין], באתר הקאמרי
* [http://www.yitzug1.co.il/אסף_גולדשטיין אסף גולדשטיין] באתר ייצוג 1
* אלקנה שור, [http://www.nrg.co.il/online/47/ART2/200/256.html?hp=47&cat=306 עם עתיד, עם תקווה, עם חלום: ריאיון עם אסף גולדשטיין], באתר מקור ראשון (במקור ב-nrg), 13 בינואר 2011

קטגוריה:חברי להקת השכנים של צ'יץ'
קטגוריה:מתמודדי גריז
קטגוריה:שחקני קולנוע וטלוויזיה ישראלים
קטגוריה:שחקני התיאטרון הקאמרי
קטגוריה:שחקני תיאטרון הבימה
קטגוריה:שחקני מחזות זמר ישראלים
קטגוריה:ישראלים שנולדו ב-1979
כיסוי ראש

כיסוי ראש הוא מושג שכולל סוגים של תסרוקות ופריטים של לבוש על ראש האדם.

==סוגי כיסויי ראש==
* כיפה (יהדות) - כיסוי ראש, בדרך כלל לגברים
* כיסוי ראש לנשים - כיסוי ראש לאשה בהלכה היהודית
* פאה נוכרית
* כובע
* רעלה
* כאפיה
* כיפה (אסלאם) - סממן לבוש מוסלמי
* כיפה (נצרות) - סממן לבוש של אנשי דת נוצריים
* חג'אב (حجاب): כיסוי ראש המכסה את השערות, האוזניים ורוב הצוואר ולא מסתיר את הפנים.
* סקופיה (לבוש נוצרי) - סוג של כובע או כיפה של כל דרגות הכמורה בנצרות האורתודוקסית, ובכנסייה הקתולית המזרחית היא מיוחדת לנזירים.
* שאמיה - כיסוי ראש מסורתי של נשים צ'רקסיות
* בובו - אבזר כיסוי ראש שאותו נוהגים רבים (גברים ונשים כאחד) מתושבי מערב אפריקה לחבוש.
* סודרא - כיסוי ראש יהודי מסורתי

==ראו גם ==
* אוסף פיליפי

==קישורים חיצוניים==

* 

*
קטגוריה:ערכים שבהם תבנית בריטניקה אינה מתאימה
אלת הדמוקרטיה

אלת הדמוקרטיה (בסינית מפושטת: 民主女神) הייתה פסל בגובה 10 מטר שהוצב בכיכר טיין-אן-מן (הנמצאת בבייג'ינג, סין) בעת אירועי כיכר טיין-אן-מן. פסל זה נבנה באמצעות קלקר ונייר גבס תוך ארבעה ימים בלבד מתחילת המהומות, בידי סטודנטים סינים מ"המרכז האקדמי לאמנויות היפות".

הסטודנטים החליטו לבנות את הפסל גדול ככל הניתן על-מנת שהממשלה לא תוכל להעבירו או לפרקו, ותישאר בידה רק האפשרות להרוס אותו באופן גלוי - דבר שיתפרש כצעד אנטי-דמוקרטי מובהק, או להשאיר את הפסל במקומו - אפשרות שהייתה בלתי סבירה.

הפסל היה דומה בצורתו ובמשמעות שניתנה לו לפסל החירות שבניו יורק, אף שלא הייתה זאת מטרתו ואף שניסו לעצבו באופן שונה על מנת שיהיה מקורי ושלא יתפרש כיותר מדי ליברלי ופרו-אמריקאי.

ב-30 במאי 1989 הוצב הפסל בכיכר טיין-אן-מן כאשר מבטה של הדמות היה מופנה לעבר תמונתו של מאו דזה-דונג, התלויה דרך קבע מעל שער טיין-אן-מן של העיר האסורה, שמצפון לכיכר. הדבר סימל מרידה בשלטון הקומוניסטי הסיני, שמאו דזה-דונג היה ממייסדיו ומשליטיו החשובים והרודניים ביותר.

צבא השחרור העממי הרס את הפסל במהלך דיכוי ההפגנות ב-4 ביוני.

==דגמים של הפסל==
מספר דגמים של הפסל הוקמו על מנת להנציח את אירועי הכיכר בשנת 1989.
ביניהם:
* פסל שהוצב במהלך הפגנות שקטות של עשרות אלפי איש בפארק ויקטוריה שבהונג קונג ב-4 ביוני 1996.
* פסל ברונזה שבנייתו החלה ב-1989 והסתיימה ב-1994, שהוצב ברובע הסיני שבסן פרנסיסקו.
* פסל מוקטן, מצופה זהב, באולם הכניסה של אוניברסיטת יורק שבטורונטו, קנדה.
* האנדרטה לזכר קורבנות הקומוניזם בוושינגטון.
*עותק פיברגלס של אמן לא ידוע הוקם באוניברסיטת קלגרי בשנת 1995, והנציח את הסטודנטים שמתו בהתקוממות שש שנים קודם לכן.

== קישורים חיצוניים ==

קטגוריה:הרפובליקה העממית של סין: היסטוריה
קטגוריה:בייג'ינג
קטגוריה:פסלים (יצירות)
קטגוריה:הפגנות
קטגוריה:סין: פגיעה בזכויות האדם
קטגוריה:יצירות משנת 1989
יואב לוי

יואב לוי (נולד ב-22 באוגוסט 1974) הוא שחקן תיאטרון, קולנוע וטלוויזיה ישראלי.

==ביוגרפיה==
יואב לוי נולד וגדל בבני ברק למשפחה דתית-לאומית, שעלתה מתימן וחוותה קשיי קליטה. ללוי יש שלושה אחים גדולים. למד בישיבת בני עקיבא בנתניה, סיים את לימודי התיכון בישיבה התיכונית-מדעית בר-אילן בתל אביב ויצא בשאלה. את שירותו בצה"ל עשה ביחידה מובחרת שפעלה בדרום לבנון וביו"ש.

ב-2002 סיים לימודי משחק בבית הספר לאמנויות הבמה "בית צבי". במהלך לימודיו זכה במספר מלגות ופרסים.

בשנת 2005 שיחק לוי בהצגה "פלונטר".

לוי השתתף במספר הצגות בתיאטרון הקאמרי ובהן "אמא קוראז'", "עד ראייה", "כובע הקש האיטלקי" (בתפקיד פליקס), "קוויאר ועדשים" (בתפקיד מרצ'לו), "המלט" בתפקיד גילדנשטרן, "פלונטר", מורדי ב"גיבור מעמד הפועלים", סטנלי ב"יומן חוף ברייטון" שני תפקידים (אליהו ושומר) ב"חולה אהבה בשיכון ג'" ו"אל נקמות (בתפקיד ר' אלי). כמו כן שיחק את גילדנשטרן בהצגה "רוזנקרנץ וגילדנשטרן מתים" מאת טום סטופארד בבימויה של יעל רונן בתיאטרון הקאמרי.

הוא שיחק בהצגות "ע' 17" בתפקיד איתי כרמלי, "זהר" בתפקיד אביהו מדינה, "בעל למופת" בתפקיד יובב לביד, "רומיאו ויוליה" בתפקיד מרקוציו, ובהצגה "אורזי מזוודות" בתפקיד מוטק'ה צחורי.

החל מתחילת 2020 הוא משחק במחזה של חנוך לוין "מתאבל ללא קץ" בתיאטרון הקאמרי.

מתחילת 2023 הוא מגלם את רוי כהן במחזה "מלאכים באמריקה" מאת טוני קושנר.

=== שחקן בסרטים ובטלוויזיה ===
החל משנת 2009 שיחק בסדרת הטלוויזיה "פולישוק" את הרב יהושע תנדורי, יועץ התקשורת של ש"ס.

ב-2012 השתתף בסרט הקולנוע הישראלי "הנותנת" ובסרט האמריקאי "כוננות עם שחר".

ב-2013 השתתף בסדרת המתח "בני ערובה" ששודרה בערוץ 10.

ב-2014 החל לשחק בסדרת הטלוויזיה "משפחה טובה" בתפקיד אלעד לחמיש, שכנו הדתי של יהב.

ב-2015 גילם את שימי בסדרה "ג'וני ואבירי הגליל", ששודרה ב-yes והשתתף בסרט "ארץ פצועה".

ב-2016 שיחק בסרט "לב שקט מאוד" לצידה של אניה בוקשטיין ובבימויו של איתן ענר. בנוסף שב לשחק בעונה השנייה של בני ערובה לצד יאיר לוטן ושרון טל.

ב-2018 השתתף בסרטו של אלירן מלכה "הבלתי רשמיים", וב-2019 השתתף בסרט "ימים נוראים" של ירון זילברמן. ביוני 2019 החל לשחק בסדרת הקומדיה הרומנטית "זה לא הגיל" בתפקיד מייקל, הבוס של טליה. באותה שנה שיחק בסרטו של יובל אדלר "המורה לאנגלית".

החל מ-2019 הוא משחק בסדרת הטלוויזיה הקומית "שב"ס", בתחילה כעורך דין כושל מהסנגוריה הציבורית, ולאחר מכן כרופא הכלא הכושל אף הוא. באותה השנה גילם גם את דמותו של דודי, סוכן המוסד הקשוח, בסדרה "דוז פואה".

החל מ-2021 הוא מגלם בסדרה "מותק בול באמצע" של כאן 11 את דמותו של הרב יהושע תנדורי, אשר גילם בזמנו בסדרה "פולישוק". בנוסף גילם את הפעיל רון ביטון בסדרה "שבאבניקים", את קובי בסדרה "בעלת החלומות" ומשחק גם בסדרה "מנגן ושר" המשודרת ב-yes.

במאי 2021 גילם את דמותו של עוזי משולם בסדרת הדוקו-דרמה של כאן 11 "חידת משולם".

בשנת 2022 שיחק בעונה השלישית של הסדרה "כפולים" לצד מיקי לאון ואורי יניב.

בשנת 2023 השתתף בסדרה "שמיים אדומים" ברשת 13 ובסרט "לרוץ על החול".

== חיים אישיים ==
לוי נמצא בזוגיות.<ref name=":0" />

==קישורים חיצוניים==

*
*
*
*
*
*
*

==הערות שוליים==

קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:בוגרי ישיבת בני עקיבא נתניה
קטגוריה:בוגרי הישיבה התיכונית בר-אילן (תל אביב)
קטגוריה:בוגרי בית צבי
קטגוריה:יוצאים בשאלה
קטגוריה:בוגרי בני עקיבא
קטגוריה:ישראלים שנולדו ב-1974
אסף פריינטא

אסף פריינטא (נולד ב־23 בספטמבר 1975) הוא שחקן תיאטרון וטלוויזיה ומדבב ישראלי.

== ביוגרפיה ==
היה חבר בלהקת "צעירי תל אביב" בשנים 1991–1992, והשתתף בתוכנית הטלוויזיה של הלהקה "לא כולל שירות" בערוץ 1.

לאחר שירותו הצבאי למד פריינטא משחק בבית הספר לאומנויות בית צבי, וסיים את לימודיו בשנת 2002. במהלך הלימודים זכה בכמה מלגות משחק, וכיום הוא נמנה עם הכישרונות הצעירים של התיאטרון הקאמרי. 

פריינטא השתתף בהצגות "השטן במוסקבה" (על־פי האמן ומרגריטה של בולגקוב) ו"הרצל אמר!" בתיאטרון גשר, בהצגה "משורר בניו יורק" במסגרת פסטיבל ישראל, ב"משחקי פיג'מה", ב"אמדאוס" (בתפקיד סליירי) וב"אבות ובנים" בתיאטרון הספרייה, וכן בכמה הצגות בתיאטרון הקאמרי ובהן: "מעיין הכבשים", "אמא קוראז'", "עוץ לי גוץ לי", "כובע הקש האיטלקי", "קוויאר ועדשים" (בתפקיד רוברטו), "עיר הנפט", "המלט" (בתפקיד הורציו), "דבר מצחיק קרה לי" (בתפקיד הגנרל), "הרטיטי את ליבי" ו"גם הוא באצילים".

פריינטא דיבב בסדרות ובסרטים רבים – בין היתר את "החתול במגפיים" בסרטי "שרק"; את רפאל ב"צבי הנינג'ה"; את לאלו ב"רטטוי"; את פיל בסרט "הופ ארנב"; את מורטון העכבר בהורטון שומע מישהו; את אלכס במדגסקר 2 ובמדגסקר 3: מקרקסים את אירופה; את הנסיך נאבין ב"הנסיכה והצפרדע" של דיסני; את פו הפנדה בסדרה "קונג פו פנדה אגדת המגניבות". ב־2017 דיבב את דמותו של ראמון בסרט "מכוניות 3". ב־2018 דיבב את דמותו של לוסיוס בסט בסרט "משפחת סופר־על 2" וגם בסרט האנימה, הטירה הנעה .
מ־2011 מופיע בתוכנית ההומור הסאטירית "קאמבק" בערוץ הוט קומדי סנטרל.

ב־2014 גילם את חביב פרץ בתוכנית "מועדון החנונים". באותה שנה החל לשחק בסדרה "מי נתן לך רישיון?" בערוץ הראשון.

ב־2015 שיחק בסדרה "ג'ינג'י" בערוץ ג'וניור, ודיבב בסרט הקולנוע "גולשים על הירח". 

ב־2016 הצטרף כחבר פאנל קבוע לתוכנית הסאטירה "זה המצב" של רשת.
ב-2019 הצטרף לסדרת היוטיוב אחשלירוח

ב-2020 גילם את עובדיה בסדרה שב"ס.

ב-2023 דיבב את באוזר בהאחים סופר מריו - הסרט.

==קישורים חיצוניים==

קטגוריה:שחקני תיאטרון ישראלים
קטגוריה:מדבבים ישראלים
קטגוריה:שחקני קולנוע וטלוויזיה ישראלים
קטגוריה:בוגרי תלמה ילין
קטגוריה:חברי להקת צעירי תל אביב
קטגוריה:בוגרי בית צבי
קטגוריה:שחקני התיאטרון הקאמרי
קטגוריה:ישראלים שנולדו ב-1975
צ'יינג פנג-לנג

צ'יינג פנג-לנג (נולד ב-24 ביולי 1976) הוא שחקן טניס שולחן טאיוואני, דירוג השיא שלו היה המקום השלישי בעולם.

== הישגים בולטים ==
*אולימפיאדה
**2000 - יחידים: שמינית גמר, זוגות: רבע גמר.

*אליפות העולם
**1993 - זוגות: שמינית גמר.
**1997 - זוגות מעורבים: חצי גמר.
**1999 - קבוצתי: מקום חמישי, זוגות: רבע גמר, זוגות מעורבים: שמינית גמר.
**2001 - יחידים: חצי גמר, זוגות: חצי גמר.
**2003 - יחידים: שמינית גמר, זוגות: שמינית גמר, קבוצתי: מקום שביעי.

*גביע העולם
**1994 - רבע גמר
**2000 - רבע גמר
**2001 - מקום רביעי
**2002 - רבע גמר
**2003 - מקומות 9-12

*אליפות אסיה
**1994 - יחידים: רבע גמר, זוגות: חצי גמר.
**1996 - יחידים: שמינית גמר, זוגות: רבע גמר.
**1998 - יחידים: רבע גמר, זוגות: רבע גמר, זוגות מעורבים: רבע גמר.
**2000 - יחידים: מקום ראשון, זוגות: מקום ראשון.
**2003 - קבוצתי: מקום שני, יחידים: רבע גמר.

*גביע אסיה
**1994 - רבע גמר.
**1996 - רבע גמר.
**1999 - מקום שני.

*משחקי אסיה
**1994 - יחידים: שמינית גמר, זוגות מעורבים: מקום שני.
**1998 - יחידים: רבע גמר, זוגות: חצי גמר, זוגות מעורבים: רבע גמר.
**2002 - יחידים: רבע גמר, זוגות: רבע גמר.

==קישורים חיצוניים==

קטגוריה:שחקני טניס שולחן
קטגוריה:ספורטאים טאיוואנים
קטגוריה:נושאי דגל טאיוואן באולימפיאדה
קטגוריה:ילידי 1976
OGLE-2005-BLG-390Lb

OGLE-2005-BLG-390Lb או OGLE-05-390Lb הוא כוכב לכת חוץ-שמשי שהתגלה במערכת כוכבי לכת מרוחקת מכדור הארץ, ייחודו בכך שהוא כוכב הלכת הראשון בעל מעטפת מוצקה וקרה שהתגלה לאדם מחוץ למערכת השמש.

== מיקום ==

OGLE-2005-BLG-390Lb מקיף את הכוכב OGLE-2005-BLG-390L הממוקם 21,500 שנות אור (פלוס מינוס 3,300 שנות אור) מכדור הארץ בקבוצת הכוכבים עקרב (Scorpius), ליד מרכז גלקסיית שביל החלב.

== תכונות נוספות ==

מסתו של OGLE-2005-BLG-390Lb היא פי 5.5 ממסת כדור הארץ (אי דיוק המדידה: +5.5/-2.7 פעמים מסת כדור הארץ), והוא מקיף כוכב שנמצא במרחק של 2.6 יחידות אסטרונומיות ממנו (אי דיוק המדידה: +1.5/-0.6 יחידות אסטרונומיות).

אותו כוכב, שסימונו הוא OGLE-2005-BLG-390L, הוא ננס אדום מסוג ספקטרלי M. ננס מטיפוס M הוא כוכב קטן יחסית לשמש שלנו בגודלו ובקוטרו שהטמפרטורה על פניו היא פחות מ-3000 קלווין. לשם השוואה, הטמפרטורה על פני רוב השמש שלנו היא כ-5800 קלווין. מסתו של הכוכב OGLE-2005-BLG-390L היא 0.22 פעמים מסת השמש (שגיאת המדידה: +0.21/-0.11 פעמים ממסת השמש).

יש אסטרונומים המעריכים כי OGLE-2005-BLG-390Lb הרבה יותר קר מכדור הארץ (כ-50 קלווין, או כ-220 מעלות צלזיוס מתחת לאפס בממוצע) והוא בעל מעטפת סלעית וככל הנראה גם אטמוספירה דקה. תכונות אלו מזכירות את כוכב הלכת נפטון.

== גילוי כוכב הלכת ==

ההודעה על גילוי כוכב הלכת נמסרה ב-25 בינואר 2006 בהודעה משותפת של קבוצות המחקר OGLE, PLANET/RoboNet ו MOA. כוכב הלכת נמצא בשיטה של חיפוש אחר תופעות של מיקרו-עידוש כבידתי.

== ייחודו של כוכב הלכת ==

בניגוד למרבית כוכבי הלכת שהתגלו מחוץ למערכת השמש עד אליו, זהו כוכב הלכת הראשון שגם מרוחק מהכוכב שלו ביותר מ-0.15 יחידות אסטרונומיות וגם לא דומה לענקי גז כדוגמת צדק. לטענת החוקרים, הגילוי שלהם מחזק את ההשערה שכוכבים קרים דמויי כוכבי הלכת נפטון הם נפוצים יותר מענקי גז דוגמת צדק.

== ראו גם ==
* כוכב לכת חוץ-שמשי

== קישורים חיצוניים ==

* [http://au.arxiv.org/abs/astro-ph/0601563 ההודעה המלאה על גילוי כוכב הלכת], באתר ספריית אוניברסיטת קורנל
* [http://planet.iap.fr/OB05390.news.html פרטים נוספים על התגלית], באתר קבוצת PLANET
* [http://www.astrouw.edu.pl/~ogle/ אתר הבית של קבוצת OGLE]
* [http://planet.iap.fr/index.html אתר הבית של קבוצת PLANET] בה יש מידע גם על RoboNet
* [http://www.physics.auckland.ac.nz/moa/ אתר הבית של קבוצת MOA]
* 

== הערות שוליים ==

קטגוריה:כוכבי לכת חוץ-שמשיים
קטגוריה:קבוצת הכוכבים עקרב
סמל אוטווה

סמל העיר אוטווה מורכב משלט אצולה המוחזק משני צדדיו על ידי כורת עצים הנושא בידו גרזן וכן רובאי קנדי. הן החייל והן כורת העצים עומדים על גבעת דשא. על גבי שלט האצולה עצמו מצויר צלב כחול על רקע לבן. ברביע הימני התחתון שיוצר הצלב מצוי עלה עץ אדר - סמל קנדה, וברביע השמאלי העליון כתר מלכות אדום. מעל מגן האבירים מצוירים על רקע אדום שני חצים מוצלבים מצד שמאל, אצטרובל ושני כלי עבודה מוצלבים.

מעל מגן האבירים מצויר עץ אורן העומד על ענפי עץ אלון.

בתחתית הסמל, על גבי קלף רשום מוטו העיר:
ADVANCE OTTAWA EN AVANT - "התקדמי אוטווה"

== קישורים חיצוניים ==
*[https://archive.today/20060602003500/http://www.gg.ca/heraldry/pub-reg/project-pic.asp?lang=e&ProjectID=213&ProjectElementID=763 רשות הסמלים הקנדיים]

קטגוריה:אוטווה
אוטווה

קטגוריה:אונטריו: סמלים
מגבר LNB

300px
מגבר LNB (ראשי תיבות של Low Noise Block Downconvertor) הוא רכיב אלקטרוני שתפקידו להגביר אות (סיגנל) הנקלט מאנטנה ולהמיר את התדר שלו. ה-LNB משמש בדרך כלל לקליטה והמרה של אותות המשודרים בתקשורת לווינית והוא מורכב על צלחת הקליטה. לרוב ה LNB הוא האנטנה עצמה "זן" כלומר ממיר את האות האלקטרו-מגנטי לאות החשמלי.

האות הנקלט מהצלחת חלש מאוד ובתדר גבוה. הרכיב מסנן רעשים, מגביר את האות, וממיר אותו לתדר נמוך, שניתן להעברה בקלות למקלט.

ישנם מספר סוגי LNB הנבדלים בעוצמת סינון הרעש ובמספר היציאות שלהם.

התכונה החשובה ביותר הנדרשת מה-LNB היא ספרת רחש נמוכה במיוחד (Low noise Ratio). כלומר ההגברה צריכה להוסיף מינימום רעש לאות. מכיוון שה-LNB הוא לרוב הרכיב האקטיבי הראשון בשרשרת הקליטה, ספרת הרעש שלו קריטית ותשפיע באופן מהותי על יחס האות לרעש של המערכת כולה (s/n). ככלל ככל שההגברה גדולה יותר כך גדלה גם ספרת הרעש ולכן מרבית ה-LNB אינם מגבירים את האות במידה רבה.

כאמור ל-LNB ייעוד נוסף והוא המרת תדר הקליטה לתדר נמוך יותר (נקרא תדר ביניים - IF).

רכיב זה מתוחכם יותר מאנטנת הדי-פול הרגילה ומעבר ליכולת ההגברה והמרת התדר כולל לעיתים קוטביות כפולה, כלומר מאפשר קליטה בקיטוב אופקי ואנכי ללא צורך בסיבוב האנטנה.

== ראו גם ==
*מגבר רעש נמוך

==קישורים חיצוניים==

קטגוריה:מגברים
גרביל דרומי

גֶּרְבִּיל דרומי (שם מדעי: Gerbillus gerbillus) הוא מין יונק ממשפחת העכבריים. הגרביל הדרומי נפוץ במדבר סהרה וסביבו ממאוריטניה עד סודאן ובמצרים בסיני, בישראל, בירדן ובערב. בישראל חי המין בחולות הנגב ובערבה מים המלח ועד אילת. בשונה מגרביל החוף מעדיף הגרביל הדרומי דיונות דלות בצמחייה ומאכלס שטחים בהם המרחק בין הצמחים 7.5 עד 32 מטר.<ref></ref>

== תיאור ==
הגרביל הדרומי הוא בעל חיים קטן, אורך גופו 8 ס"מ ואורך זנבו 12 ס"מ. משקלו הממוצע 35–43 גרם. פרוותו קצרה. בלידה (ההיריון נמשך 3 שבועות) נולדים בין 4 ל-7 ולדות, הנולדים עיוורים וחסרי שיער. הגרביל הדרומי פעיל בעיקר בלילה. תוחלת החיים שלהם היא בין שנתיים לארבע בטבע, ובשבי הם מאריכים חיים עד 7 שנים (אך חיים בממוצע 5–6 שנים). בגפיים הקדמיות יש להם 4 אצבעות בכל רגל, ובגפיים האחוריות יש להם 5 אצבעות בכל רגל.

== כחיית מחמד ==
הגרבילים אינם מעבירי מחלות כלל, לכן אין חשש שידביקו את בעליהם. הגרבילים פעילים בעיקר בערב ובלילה. הם נקשרים מהר לבעליהם. בעונת הרבייה ולאחר הלידה אין צורך להפריד את הזכר משאר המשפחה, הוא איננו תוקפני, ואם
יופרד הוא עלול להיות מדוכא. כאשר הם מפחדים הם מנסים לחפור מחילות. הגרבילים אינם צריכים כלוב גדול במיוחד, אך מכיוון שהם פעילים מאוד, כדאי להוציאם מחוץ לכלוב לפחות שלוש שעות ביום.

== ראו גם ==
* גרביליים

==קישורים חיצוניים==

* [http://zoo.tau.ac.il/Gerbillus_gerbillus גרביל דרומי] באתר הגן הזואולוגי של אוניברסיטת תל אביב

* [http://www.iucnredlist.org/search/details.php/9123/all גרביל דרומי באתר IUCN] 

== הערות שוליים ==

קטגוריה:טקסונים שתוארו בידי גיום אוליבייה
קטגוריה:בעלי חיים שתוארו ב-1801
קטגוריה:גרביליים
קטגוריה:בעלי חיים בסכנת היעלמות מארץ ישראל
קטגוריה:ארץ ישראל: עכבריים
קטגוריה:הסהרה: בעלי חיים
קטגוריה:מצרים: יונקים
קטגוריה:מאוריטניה: יונקים
קטגוריה:אלג'יריה: יונקים
קטגוריה:מרוקו: יונקים
אסף צפור

אסף צִפּוֹר (נולד ב-27 בנובמבר 1967) הוא תסריטאי ישראלי. משמש כראש מגמת תסריטאות בבית הספר לקולנוע וטלוויזיה ע"ש סטיב טיש באוניברסיטת תל אביב, בעבר ניהל את מחלקת הדרמה של ערוץ עשר.

==ביוגרפיה==
לאחר לימודים בחוג לקולנוע וטלוויזיה באוניברסיטת תל אביב, יצר יחד עם איתן צור אותו הכיר במסגרת הלימודים את "החמישייה הקאמרית".

לאחר סיום שידורה של הסדרה "החמישייה הקאמרית", יצר עם איתן צור הבמאי וחמישיית השחקנים סדרת דרמה בהמשכים בשם "הבורגנים".

כתב את דבל'ה עולמי שהוגדרה כ"תוכנית טיולים מחוץ לישראל בגרסת המשורר".

כתב את הפרקים בהם אסי דיין נפגש עם המטפלת שלו, גילה אלמגור בסדרה "בטיפול".

בשנת 2007, לאחר שהתסריטאי אורי גרוס פרש מכתיבת העונה הרביעית של "השיר שלנו", צפור המשיך את כתיבתה של עונתה הרביעית של הסדרה לצדה של מאיה הפנר.

שימש כעורך תסריט בסרט ״עג'מי״ שהיה מועמד לפרס האוסקר לסרט הזר טוב ביותר. שימש כעורך תסריט לסרט ״איה״ שהיה מועמד לפרס אוסקר לסרט הקצר הטוב ביותר.

שימש כעורך תסריט בסדרות ״פולישוק״, ״ויקי ואני״, ״לה פמיליה״.

תרגם את המחזות: ״שלוש מסיבות״, ״שמנה״, ״אנשים טובים״, ״טייפ״.

===חיים אישיים===
אסף צפור נולד לאדריכל גרשון צפור ולציירת רות צפור. גרוש ואב לבן ולבת.

==פילמוגרפיה חלקית==
* החמישייה הקאמרית (1997)
* רצח, מצלמים (2001)
* הבורגנים (2004)
* דובל'ה עולמי (2005)
* השיר שלנו (2007)
* בטיפול (2008)
* עג'מי (2009) - עורך תסריט
* מעשייה אורבנית (2013) - עורך תסריט
* לה פמיליה - עורך תסריט
* שאטו עין כרם - עורך תסריט
* ויקי ואני - עורך תסריט

==ביבליוגרפיה==
* "המחוננים", הוצאת זמורה ביתן, 2009: אסופת סיפורים קצרים.
* "מעטפת הלב", הוצאת זמורה ביתן, 2014.
* "האם אתם נמצאים במקום שבו אתם צריכים להיות", הוצאת כנרת, זמורה-ביתן, דביר, 2019: רומן.

==קישורים חיצוניים==

* 
* 
* 
* 
* 
* 

קטגוריה:תסריטאי טלוויזיה ישראלים
קטגוריה:החמישייה הקאמרית
קטגוריה:זוכי פרס האקדמיה לטלוויזיה: תסריטאים
קטגוריה:בוגרי החוג לקולנוע וטלוויזיה באוניברסיטת תל אביב
קטגוריה:סגל אוניברסיטת תל אביב: קולנוע וטלוויזיה

קטגוריה:ישראלים שנולדו ב-1967
פטר הראשון (אי)

האי פטר הראשון (נורווגית: Peter 1.s øy) הוא אי געשי באוקיינוס הדרומי. ממלכת נורווגיה טוענת לריבונות על האי, שהוא שטח חסות שלה, אבל כמו שאר הטריטוריות שלה מתחת לקו הרוחב 60 דרום, גם ריבונותה על האי אינה מוכרת במישור הבינלאומי.

==גאוגרפיה==
האי פטר הראשון ממוקם בדרום האוקיינוס האטלנטי, סמוך לאנטארקטיקה, ושטחו הוא 243 קילומטרים רבועים. 95% משטחו מכוסה בקרחונים. הנקודה הגבוהה ביותר בו היא פסגת לארס כריסטנסן (1,755 מטר), שהוא הר געש. לא ברור אם הוא כבוי או לא. הוא נמצא 450 קילומטרים מאנטארקטיקה.

==היסטוריה==
פביאן גוטליב פון בלינגסהאוזן גילה את האי פטר הראשון ב-21 בינואר 1821. הוא נקרא על שם הצאר הרוסי פיוטר הגדול (פטר הראשון). נורווגי בשם אולה אולסטאד נחת לראשונה ב-2 בפברואר 1929 וסיפח אותו לממלכת נורווגיה.

רק מעטים נחתו אי פעם על האי, שכן גושי הקרח והזרמים החזקים באזור מונעים זאת. אולסטד הותיר אחריו בקתה עם ציוד רפואי למצב חירום, אך בנחיתות במקום בשנת 1982 ובשנת 1987 על ידי הקברניט היינץ איה, לא נמצאו שרידי הבקתה.

==קישורים חיצוניים==

* [http://www.peterone.com אתר מסעות המחקר של האי פטר הראשון]

קטגוריה:נורווגיה: טריטוריות
קטגוריה:אנטארקטיקה: איים
קטגוריה:איים לא מיושבים
קטגוריה:נורווגיה: איים לא מיושבים
נורווגיה